
                                         УТВЪРЖДАВАМ:

                                                                                        ЕЛЕНА САВОВА-ДИРЕКТОР

ПРАВИЛА ЗА ПОВЕДЕНИЕ

НА ДЕЦАТА
В ДГ „ДЕТЕЛИНА“ – БУРГАС

“Спазвайте реда и редът ще ви пази.” 

(латинска поговорка) 

Формулиране на проблема 

Модерното дете в предучилищна възраст е дете, което е в крак с времето. Всички закономерности на неговото развитие винаги се осъществяват в конкретните условия на възпитание и са тясно свързани с нагласите и представите на родителите. Напоследък светът около нас, а оттам и нагласите на родителите, се промениха драстично в много отношения. Педагозите и родителите все по-често отбелязват със загриженост, че много деца в предучилищна възраст изпитват сериозни трудности при общуването с връстниците си. Някои се дължат на личните им характеристики, а други на неспособност да следват определени норми на поведение в група връстници. Възможностите за решаване на тези проблеми се предоставят от организирането на съвместни дейности на децата, по време на които те се учат да взаимодействат както с връстници, така и с възрастни. 

Всеки родител иска детето му да е в безопасност в детската градина. Това обаче няма да е възможно, ако децата не разбират как да се държат правилно в група. Поради тази причина е изготвен списък с правила за поведение в детската градина. 

Правилата за поведение в детската градина трябва да бъдат известни на всички родители и учители, които от своя страна трябва да предадат на децата в предучилищна възраст механизмите за безопасно взаимодействие в група. 

Подготвителен етап: 

 Анализ на дейностите, поведенческите реакции, взаимоотношенията и културата на поведение на децата от групата. 

 Поставяне на цели и очаквани резултати на правилата и изграждане на алгоритъм за действие. 

 Разговор с децата за правилата на поведение и създаване на колаж „правила на поведение в детската градина". 

 Детска инсценировка на нарушения на правилата, инсценировка на проблемни ситуации и техните решения. 

 Създаване на табло с правила по детски схеми/чертежи. Обсъждане на полученото табло. 

 Акцентиране пред децата върху прилагането на правилата, приети в групата. 

Цел: 

Формиране на съзнателно поведение на деца в предучилищна възраст в екип и създаване на приятелска атмосфера в групата. 

Задачи: 

 Да се формират умения за културно поведение при общуване с връстници в различни видове детски дейности. 

 Да се формират умения за културно поведение с възрастни. 

 Да се формира у децата умение да прилагат научените правила на поведение. 

 Да се формира у децата необходимостта да се държат в съответствие с правилата за безопасност. 

 Да се разширят и затвърдят знанията на децата за безопасно поведение в детската градина. 

 Да се насърчават децата да споделят знанията си с връстниците и с учителя. 

 Да се възпитава у децата взаимно уважение, учтиво отношение, способност за отстъпване и компромис. 

Очаквани резултати: 

 Установяване на приятелски отношения между децата. 

 Намаляване на детската конфликтност. 

 Обогатяване на умението за културно поведение. 

 Формиране на съзнателно поведение за създаване на благоприятна атмосфера в групата. 

 Усвояване на морални и социални норми на поведение. 

 Създаване на собствени правила за поведение, самоконтрол и взаимен контрол върху спазването на правилата. 

 Овладяване на знания за резултатите от нежелано поведение в различни ситуации. 

 Проявата на доброта, грижа, уважение към връстници и възрастни. 

 Появата на способността децата да анализират собствените си действия и действията на децата от групата. 

 Запознаване на деца и родители и спазване на правилата за поведение в групата. 

ПРАВИЛА ЗА ОБЩУВАНЕ 

 Децата поздравяват с „Добро утро” и „Здравейте”, когато идват сутрин в детската градина. 

 Децата се държат спокойно, когато влизат в занималнята. 

 Децата се обръщат към учители, директор, пом. възпитатели и непознати възрастни в учтива форма „Вие” като използват обръщението „госпожо” или „господине”. 

 Децата подават ръка, за да се ръкуват или помахват с ръка за поздрав. 

 Децата разговарят и се държат спокойно, любезно и учтиво с приятелите си и с възрастните. 

 Децата проявяват търпение, когато е нужно, без да прекъсват разговорите на другите. 

 Децата знаят и използват чудните вълшебни думички: „благодаря, заповядай, моля, ако обичаш, извинявай”. 

 Децата искат помощ и уведомяват учителя и пом. възпитателя за своите нужди и желания. 

 Децата поканват приятелите си за игра или искат съгласие да се включат в игрите на другите. 

 Децата спазват правилата в групата. 

 Децата си тръгват от детската градина, от групата или площадката само с родителите си или с определения придружител. 

 Децата съобщават на учителката, когато си тръгват, казват „Довиждане” и пожелават „Приятна вечер”. 

ПРАВИЛА ЗА БЕЗОПАСНОСТ 

По време на игра 

 Децата изпълняват указанията на учителката, която направлява, подпомага, намесва се или прекъсва играта, ако някое дете застрашава безопасността и спокойствието на останалите деца. 

 Децата опазват играчките и след игра ги подреждат на определените места. 

 Децата спазват правилата на игрите, в които се включват. 

 Децата не пречат на другите, когато играят или се занимават с каквото пожелаят. 

 Децата споделят играчките и си сътрудничат приятелски в игрите. 

 Децата играят на двора само на площадката, определена за групата. 

 Децата споделят с госпожата всичко, което пречи на играта. 

При подготовка за следобедна почивка 

 Децата ползват тоалетна преди следобедна почивка. 

 Децата подреждат дрехите си в определен ред на столчето, когато се събличат за следобедна почивка. 

 Децата обличат пижамки и подреждат пантофите си до леглото. 

 Децата ползват следобедна почивка, за да възстановяват силите си. 

 Децата пазят тишина – не разговарят и не играят по време на следобедна почивка. 

 Децата по време на следобедна почивка, при нужда, може да стават тихо, за което уведомяват учителя. 

При изграждане на здравословни навици 

 Децата измиват ръцете си със сапун преди хранене и след ползване на тоалетна или всеки път, когато са замърсени – при игра, при работа с боички и др. 

 Децата ползват мивката внимателно без да пръскат другите или да мокрят ръкавите, обувките, дрехите си. 

 Децата всеки ден сменят бельото и облеклото си у дома с помощта на родителите. 

 Децата се хранят редовно, за да са здрави. 

 Децата се хранят бавно и спокойно – без да говорят и да се въртят на столчето. 

 Децата по време на хранене избягват шумни разговори и движение. Сядат удобно на столчето и ползват подходящи прибори за хранене и салфетки. 

 Децата се хранят културно – ползват отделни съдове за всяка храна и подходящи прибори. 

 Децата се стремят да не разливат и да пазят покривката на масата и дрехите си чисти. 

 Децата се стремят да пазят дрехите и обувките си чисти по време на разходка и престой на открито. 

 Децата идват в детската градина с подходящо облекло и удобни обувки. 

Предпазливост и защита 

 Важно! Тялото е специално и неприкосновено. Не са позволени физически контакти, с изключение на случаи при оказване на помощ и подкрепа на детето, при обслужване или при ръкуване. 

 Децата казват „НЕ”: „Не ме докосвай! Това не ми харесва!”, ако някой го докосва по начин, който ги кара да се притесняват и да се чувстват неудобно и неприятно. 

 Децата споделят с възрастните всичко, което го тревожи, ако изпитват страх и ако някой ги обижда или им пречи. 

 Децата не приемат лакомства, дъвки, подаръци от непознати хора. 

 Децата никога не тръгват с непознати хора и не се отдалечават без разрешение от учителя. 

 Децата никога не влизат в чужда кола и не остават сами в кола. 

 Децата се движат заедно с другите деца като не се отклоняват от групата. 

 Децата споделят с родителите, с по-възрастен, с учител, ако поведението на непознат или на приятел го притеснява и не му е приятно. 

Рожден ден 

 Децата празнуват рождения си ден – най-щастливия, най-чакания ден в живота на всяко дете. 

 Децата са облечени с красиви дрехи на рождения си ден. 

 Децата получават поздравления, пожелания и подаръци за рождения си ден. 

 Децата обсъждат с родителите си кои гости биха желали да поканят. 

 Децата обсъждат с родителите си каква торта да изберат за рождения ден. 

 Децата се включват в украсяването на помещението за празника. 

 Всички се отнасят с особено и специално внимание към рожденика в този ден. 

